Vladimir Lenin
Mwaka 1905 Warusi waliokaa ugenini walisika habari za mapinduzi ya Urusi ya 1905. Lenin aliandika makala kuwa ni lazima kwa wanamapiduzi kuchukua silaha na kushambulia dola kwa nguvu lakini bila mafanikio ilhali Wamenshiviki katika chama walimpinga. Baada ya mapinduzi serikali ya Tsar ilipaswa kukubali kiwango kikubwa zaidi ya uhuru wa kisasa. Lenin alirudi Urusi aliposhiriki katika jarida moja mjini Sankt Petersburg akijaribu kujenga chama cha kijamaa-kidemokrasia kwa siri; ndani ya chama alipigania msimamo wa kutafuta mapinduzi kwa kutumia silaha. Alikubali pia mtindo wa kutafuta pesa kwa chama kwa njia ya ujambazi katika benki na ofisi za posta. Mwaka 1907 Lenin alitafutwa na polisi akakimbia tena na kukaa kwanza Ufaransa, halafu Uingereza na Ujerumani. Miaka ya Vita Kuu ya KWanza ya Dunia kuanzia 1917 alikaa hasa nchini Uswisi, katika nchi ambayo haikushiriki katika vita hiyo.